|  |  |
| --- | --- |
|  |  |
| Määrus | 27.01.2025 nr 3 |
| Majandus- ja infotehnoloogiaministri 12. oktoobri 2023. a määruse nr 61 „Väikese ja keskmise suurusega ettevõtja arenguprogrammi toetus“ muutmine |  |

Määrus kehtestatakse [perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse](https://www.riigiteataja.ee/akt/dyn=125072024010&id=130062023055!pr10lg2) § 10 lõike 2 alusel.

Majandus- ja infotehnoloogiaministri 12. oktoobri 2023. a määruses nr 61 „Väikese ja keskmise suurusega ettevõtja arenguprogrammi toetus“ tehakse järgmised muudatused:

**1)** paragrahvi 2 lõike 3 punkt 4 sõnastatakse järgmiselt:

„4) paragrahvi 6 lõike 1 punktis 4 nimetatud tegevuseks antav toetus on messidel osalemiseks antav abi üldise grupierandi määruse artikli 19 tähenduses või vähese tähtsusega abi;“;

**2)** paragrahvi 2 lõiget 3 täiendatakse punktiga 41 järgmises sõnastuses:

„41) paragrahvi 6 lõike 1 punktides 5 ja 6 nimetatud tegevusteks antav toetus on vähese tähtsusega abi;“;

**3)** paragrahvi 6 lõiget 1 täiendatakse punktiga 6 järgmises sõnastuses:

„6) võrkudega liitumine ning hoonete ja rajatiste ehitamine ja rekonstrueerimine.“;

**4)** paragrahvi 7 täiendatakse lõikega 51 järgmises sõnastuses:

„(51) Abikõlblikud on järgmised § 6 lõike 1 punktis 6 nimetatud tegevuse elluviimiseks vajalikud kulud:

1) projekteerimise kulu;

2) hoonete ja rajatiste ehitamise ja rekonstrueerimise ning sellega otseselt seonduv kulu;

3) kliimakindluse tagamise hinnangu koostamise kulu;

4) võrguühendusega liitumise või olemasoleva võrguühenduse muutmise kulu.“;

**5)** paragrahvi 9 lõikes 1 asendatakse arv „200 000“ arvuga „300 000“;

**6)** paragrahvi 9 täiendatakse lõikega 2¹ järgmises sõnastuses:

„(2¹) Kui toetust antakse kooskõlas vähese tähtsusega abi määrusega, on toetuse osakaal projekti abikõlblike kulude kogumaksumusest:

1) mikroettevõtjast ja väikese suurusega ettevõtjast toetuse saajal kuni 60 protsenti;

2) keskmise suurusega ettevõtjast toetuse saajal kuni 50 protsenti.“;

**7)** paragrahvi 12 täiendatakse punktiga 13¹ järgmises sõnastuses:

„13¹) kliimakindluse tagamise hinnang, kui toetust taotletakse, et ehitada või rekonstrueerida hoone või rajatis, mille kestvus on vähemalt viis aastat;“.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas  
kantsler